

VLADA REPUBLIKE HRVATSKE

Zagreb, 29. veljače 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Zamolba za pokroviteljstvo nad znanstvenim skupom *Gospodarenje šumama hrasta lužnjaka u prošlosti, sadašnjosti i budućnosti* (Vinkovci, od 18. do 20. travnja 2024.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad znanstvenim skupom Gospodarenje šumama hrasta lužnjaka u prošlosti, sadašnjosti i budućnosti (Vinkovci, od 18. do 20. travnja 2024.), sukladno zamolbi Hrvatske akademije znanosti i umjetnosti.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

PREDSJEDNIK

mr. sc. Andrej Plenković

**Obrazloženje**

Hrvatska akademija znanosti i umjetnosti – Centar za znanstveni rad u Vinkovcima i Hrvatske šume d.o.o. organizatori su znanstvenog skupa *Gospodarenje šumama hrasta lužnjaka u prošlosti, sadašnjosti i budućnosti*, koji će se održati u Vinkovcima od 18. do 20. travnja 2024. godine.

Znanstveni skup organizira se povodom obilježavanja 150 godina organiziranog i na znanstvenim temeljima razvijenog gospodarenja šumama hrasta lužnjaka u jugoistočnoj Slavoniji. Sudionici će imati priliku poslušati brojna predavanja i upoznati se s rezultatima istraživanja koja pripremaju istaknuti hrvatski šumarski znanstvenici, stručnjaci, povjesničari i arhivisti. Događanje je ujedno i platforma za umrežavanje stručnjaka iz različitih područja te za promicanje interdisciplinarne i multidisciplinarne suradnje.

S obzirom na važnost ovog znanstvenog skupa u jačanju suradnje između hrvatske akademske zajednice s regionalnim ustanovama te jedinicama područne i lokalne samouprave, predlažemo da pokroviteljstvo nad predmetnim događanjem preuzme Vlada Republike Hrvatske.